open-index/open-wikipedia-markdown huggingface dataset:
פלורי (חברה)

**פלורי אינק.** (באנגלית: ****), שעד יולי 2022 נקראה **פלוריסטם תרפיוטיק בע"מ** ובקיצור **פלוריסטם**, היא חברת הנדסה ביו-רפואית העוסקת בריפוי תאי, מפתחת ומייצרת תרופות מקור המבוססות על תאים המופקים מהשליה האנושית לאחר הלידה. מרכז החברה נמצא בפארק מת"ם בחיפה.

פלוריסטם הוקמה בשנת 2001 על ידי ד"ר שי מרצקי מהטכניון, הבעלים של פטנט מוגן אשר פותח בשיתוף עם מכון ויצמן למדע ומאפשר לייצר תאים משליה בסביבה תלת־ממדית. החברה החלה להיסחר בבורסת נאסד"ק בשנת 2003 ולאחר מכן הונפקה גם בבורסה לניירות ערך בתל אביב ובבורסת פרנקפורט. באוגוסט 2011 קיבלה החברה מעמד תרופה יתומה מה-FDA לתאי ה-PLX  (PLacental eXpended cells) לטיפול במחלת בירגר. בתחילת שנת 2013 עברה החברה למפעלה החדש, אשר יאפשר טיפול ב-150,000 חולים בשנה לעומת 700 עד אז.

פלוריסטם נמצאת בשלב מתקדם של פיתוח תרופה להיצרות עורקים (PLX-PAD) אשר מכירותיה הצפויות מוערכות על ידי אנליסט מבית ההשקעות "אופנהיימר" בהיקף של עד 1.3 מיליארד דולר. וכן תרופה לתסמונת קרינה חריפה (PLX-R18).
במרץ 2014 קיבלה החברה את אישור ה-FDA האמריקני למפעל לייצור תאי גזע שישמש לניסויים קליניים.

## טכנולוגיה
בעזרת הטכנולוגיה מוגנת הפטנטים של פלוריסטם, החברה פיתחה סביבה תלת־ממדית לגידול תאים פעילים שמוצו מן השליה האנושית (תאי PLX). התאים שמבודדים מן השליה (שנחשבת לפסולת רפואית) גדלים בתוך Bioreactor שפיתחה החברה (מתקן המדמה תנאים ביולוגיים מתאימים לגידול רקמה או אורגניזם). הטיפול התאי מבוסס על הזרקת התאים הללו ללא צורך בהתאמה גנטית, כדי לרפא מחלות שונות. התאים הפעילים מפרישים מכלול של חלבונים בהתאם לאותות המתקבלים כתגובה למגוון מחלות. החלבונים מאתחלים תהליך ריפוי עצמי ורגנרציה של רקמות פגועות ומשפרים את מצבו של החולה תוך פעילות חיובית של המערכת החיסונית ויצירת כלי דם.

בניסויים פרה-קליניים שבחנו טיפול בפגיעות שרירים באמצעות תאי הגזע מהשליה, נראה כי ייתכן שסוגים שונים של התאים הפעילים  מהשליה שפיתחה פלוריסטם יכולים לשמש לריפוי מגוון סוגים של פגיעות שרירים, כמו פגיעות תאונתיות (במהלך פעילות ספורטיבית, למשל), או פגיעות מכוונות הנגרמות, לדוגמה, כתוצאה מניתוחים שונים. בניסויים פרה-קליניים נוספים נראה השפעת חיובית בשימוש בתאי השלייה לטיפול במחלות המעיים הדלקתיות הקשות, טרשת נפוצה ובנזקי שבץ מוחי. במחקר פרה-קליני מקיף שנערך בשיתוף עם מעבדתו של פרופ' רפאל גורודצקי מביה"ח הדסה בירושלים פותח טיפול תאי חדש המבוסס על תאים נבחרים מתוך השליה (PLX-R18) שבהזרקה פשוטה ללא סיבוכים לתוך השריר מאפשרים טיפול מציל חיים יעיל ביותר ב תסמונת קרינה חריפה, מחקר שנמשך בשיתוף פעולה עם מרכזי מחקר אחרים בגרמניה וארצות הברית.

החברה נמצאת בשלבים קליניים מתקדמים בניסויים בטרשת עורקים חמורה בגפיים תחתונות, שבר בצוואר הירך ותסמונת קרינה חריפה מסכנת חיים ועידוד רגנרציה של מח עצם פגוע.

במאי 2020 הודיעה כי שימוש בטכנולוגיות החברה עשוי להוות טיפול בנגיף הקורונה.

בינואר 2022 פלוריסטם ותנובה הודיעו על הקמת חברה משותפת לייצור בשר מתורבת.

## קישורים חיצוניים

* 

* ראיון מצולם עם מנכ"ל החברה, אתר ביזפורטל
* 

## הערות שוליים

קטגוריה:תעשיית פרמצבטיקה בישראל
קטגוריה:חיפה: חברות
קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות הנסחרות בנאסד"ק
קטגוריה:חברות הנסחרות ביותר מבורסה אחת
רבי יאשיה (אמורא)

**רבי יאשיה** היה אמורא בדור השני לאמוראי ארץ ישראל.

הוא למד אצל רבי יוחנן שהיה רבו המובהק, אך קיבל תורה גם מרבי אלעזר שהיה גדול ממנו (פעם אחת הוא אמר לו "לא תשב עד שתפרש לי ברייתא זו").

בתלמוד הירושלמי מובאות גם אמרות שלמד מרבי ינאי, וייתכן שלמד אצלו.

על המוסרים תורה משמו נמנים: רבי זעירא, רבי טבי, רבי יעקב בר אחא ורבי יהודה בן פזי. אף רבי ירמיה זכה ללמוד ממנו תורה כאשר כבר היה זקן מופלג.

## קישורים חיצוניים
* 

## הערות שוליים

קטגוריה:הדור השני לאמוראי ארץ ישראל
קטגוריה:תלמידי רבי יוחנן
קטגוריה:תלמידי רבי ינאי
אברהם יצחק גרשונוביץ

הרב **אברהם יצחק גרשונוביץ** (? - כ"ו בסיוון תשי"ד, 27 ביוני 1954) היה רבה של ז'אבינקה שבמחוז בריסק, ובארץ ישראל ראש ישיבת תפארת ציון.

## תולדותיו
נולד באולשאן שבפלך וילנה בקיסרות הרוסית (כיום בלארוס), לרב שמואל דוד גרשונוביץ, שהיה אב"ד ז'אבינקה הסמוכה לבריסק. למד בישיבות טלז, סלובודקה ומאלטש. נישא לשרה בילה, בתו של הרב משה אליעזר הכהן בייער ממוטלה. היה מקורב לרבותיו הרב אליעזר גורדון מטלז והרב רפאל שפירא מוולוז'ין שסמכו אותו לרבנות.

לאחר נישואיו כיהן כר"מ בישיבה לצעירים בלאפיץ'. לאחר מכן כיהן כרב במונסטרישצנה, וכעבור זמן עבר לכהן כרב בפשראלשלה, מחוז סובלק. בשנת תרפ"ד (1924), לאחר פטירת אביו, התמנה תחתיו כרבה של ז'אבינקה. היה מקורב לרבני בריסק, הסמוכה לז'אבינקה, ובראשם הרב יצחק זאב סולובייצ'יק והרב שמחה זליג ריגר.

בשנת תרצ"ז (1937) עלה לארץ ישראל. מיד עם בואו מונה על ידי החזון איש לכהן כראש ישיבת תפארת ציון, שנוסדה שנה קודם לכן. החזון איש העיד עליו כי הוא "מתלמידיו של אהרן הכהן, אוהב שלום ורודף שלום", וכן אמר עליו ש"אף פעם לא הניע את ראשו ללא מחשבה וכוונה". כיהן בתפקידו עד פטירתו בשנת תשי"ד, חצי שנה לאחר פטירת החזון איש.

בנו, רבי שמואל דוד, מילא את מקומו ברבנות בז'אבינקה, ונספה בשואה.

## חיים אישיים
היה נשוי לשרה ביילא. ילדיו:

* הרב שמואל דוד - אב"ד זאבינקה (חתן הרב יצחק אלחנן וולקין), נספה בשואה.
* הרב ראובן יוסף - מראשי ישיבת הנגב (חתנו של הרב צבי יהודה אדלשטיין).
* משה אליעזר - מפלטבוש ניו יורק.
* בתו - אשת הרב מיכל יהודה ליפקוביץ – ראש ישיבת פוניבז' לצעירים וממנהיגי הציבור הליטאי.
* בתו - אשת הרב שלמה הרשלר - מרבני כולל חזון איש. בנו של הרב הרשלר, הרב יהודה אריה, היה ר"מ בישיבת בית מתתיהו.
* בתו - אשת ברוך מרדכי הלוי וולפא.

שני גיסיו של הרב גרשונוביץ נשואות לאחיות אשתו): הרב מתתיהו שצ'יגל - מייסד ישיבת בית יוסף בבני ברק, והרב חיים חלוונה יוז'וק - אביהם של הרב שמעון יוז'וק וד"ר דב ירדן.

## הערות שוליים

קטגוריה:אנשי העלייה החמישית
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת טלז
קטגוריה:בני ברק: רבנים
קטגוריה:רבנים בלארוסים
קטגוריה:ראשי ישיבה ליטאים בישראל
קטגוריה:ראשי ישיבה ליטאים בארץ ישראל
קטגוריה:אישים הקבורים בבית הקברות שומרי שבת
קטגוריה:ישראלים שנפטרו ב-1954
חיים שרגא פייבל פרנק

הרב **חיים שרגא פייבל פרנק** (תרס"ח, 1908 – תשל"ג, 23 בנובמבר 1972) היה רבה של שכונת ימין משה בירושלים ודיין בבית דין צדק אשכנזים פרושים בירושלים.

## ביוגרפיה
נולד בירושלים לרב זאב וולף פרנק, בנו של הרב יהודה לייב פרנק ואחיו של הרב צבי פסח פרנק. אמו מרים הייתה בת של הרב נחום רוגזניצקי, חתנו של הרב זלמן חיים ריבלין. כיהן במשך שנים רבות כרב ומו"ץ של שכונת ימין משה. כמו כן כיהן כדיין בבית דין צדק אשכנזים פרושים בירושלים.

הרב פרנק עסק רבות בהיבטים הלכתיים של יישוב ארץ ישראל, מצוות התלויות בארץ והלכות בית המקדש. פרסם מאמרים בנושא, בין השאר בכתב העת המעיין. בין הנושאים: "בניין בית המקדש קודם למלכות בית דוד" ו"תקיעה בחצוצרות בזמן הזה".

לדעת הרב פרנק, רבי זירא חזר בו מהאיסור לעלות בחומה. אחד מחידושיו המקוריים הוא שיש לברך ברכה על מצוות יישוב הארץ, כשאר ברכות המצוות. הוא סבר כי הסיבה שלא נקבעה ברכה מיוחדת היא משום שהיא נכללת בברכת המזון, שבה אומרים: "נודה לך ה' אלוהינו על שהנחלת לאבותינו ארץ חמדה טובה ורחבה" וחותמים "ברוך אתה ה' על הארץ ועל המזון". לכן לדעתו יש לכוון באמירת ברכה זו על מצוות יישוב ארץ ישראל.

נמנה עם הרבנים שעסקו באפשרות עלייה לתחומי הר הבית. באחד מדיוני הרבנים, שנערכו מיד לאחר מלחמת ששת הימים, הציע להצניח מזבח, באמצעות מסוק שכור, אל תוך רחבת הר הבית ולהקריב עליו את קורבן פסח.  

עודד את הוצאת הספר "קול התור" וצידד בדעה שמחברו הוא זקנו הרב הלל ריבלין, שחיבר את הספר על פי תורת רבו הגר"א.

## חיים אישיים
היה נשוי לרבנית רוחמה רחל לאה (בתו של הרב אברהם דב שקאל), ולבני הזוג היו ארבע בנות. על פי הידוע, בצוואתו ציווה על בנותיו לומר אחריו קדיש. הוא ואשתו נפטרו בזה אחר זה, בשנת תשל"ג. בנותיו:

* הענא ליבא - אשת הרב רפאל בנימין לוין – בנו של הרב אריה לוין.
* מינה דבורה - אשת הרב אברהם קופשיץ – רב שכונת נוה צבי בירושלים.
* מלכה - אשת הרב משה אהרן רוזנטל – רב שיכון הרבנים.
* חיה - אשת הרב משה קרמר מבני ברק.

גיסו הוא הרב חיים זבולון חרל"פ - רבה הראשי של ראשון לציון.

## ספריו
* **תולדות זאב** על מסכת שבת
* **קונטרס תפארת חיים**, תשכ"ז, על צורת קשר תפילין של ראש.

## קישורים חיצוניים
* 
* 

## הערות שוליים

קטגוריה:אנשי היישוב ילידי הארץ
קטגוריה:ירושלים: רבני שכונות
קטגוריה:ימין משה: אישים
חיים שרגא פייבל
קטגוריה:משפחת ריבלין
קטגוריה:דייני בית דין צדק אשכנזים פרושים
קטגוריה:יהודים הקבורים בהר המנוחות
קטגוריה:ישראלים שנולדו ב-1908
קטגוריה:ישראלים שנפטרו ב-1972
בנקסמדו

**בנקסמדו** (באנגלית: **Banksmeadow**) הוא פרוור בסידני, המנוהל על ידי עיריית בוטאני ביי (City of Botany Bay).

## גאוגרפיה
בנקסמדו ממוקם כ-9 ק"מ דרום-מזרחית למרכז העסקים הראשי של סידני, באזור הפרוורים המזרחיים. הוא פרוור קטן הגובל מדרומו במפרץ בוטאני, במזרח בהילסדייל ובמטרוויל, בצפון בפייג'ווד ובמערב בבוטאני.

## היסטוריה
בנקסמדו נקרא על שם סיר ג'וזף בנקס, הבוטניקאי שהתלווה לקפטן ג'יימס קוק בשנת 1770. קוק ובנקס עגנו באזור מפרץ בוטאני במהלך הפלגתם על הספינה "אנדוור" וגילוי היבשת אוסטרליה.

## תרבות
בנקסמדו הוא אזור תעשייה גדול, עם מיעוט קטן של דיירים (על פי מרשם האוכלוסין, פחות מ-500 איש דרים בקביעות בפרוור). קרבתו לנמלים כגון פורט בוטאני קידמו את התעשייה בפרוור, וכיום קיימים בו מספר מאגרי נפט, תחנה של רכבת משא ומפעל זיקוק כימיקלים.

בתחום הפרוור מצוי חוף פורשור, לגדת מפרץ בוטאני. מרבית החוף סגור לציבור, וחלקו מוטה לטובת מסלול הגולף בוטאני.

## קישורים חיצוניים

* בנקסמדו באתר "Dictionary of Sydney"
* בנקסמדו באתר "Sydney Suburbs" 

קטגוריה:פרוורי סידני
האנונימי ממיינץ

**האלמוני ממגנצא** או **האנונימי ממיינץ** (בגרמנית: **Mainzer Anonymus**) הוא מחברה הלא-ידוע של הכרוניקה העברית **מעשה הגזירות הישנות**, שתיעדה מנקודת מבטו את גזירות תתנ"ו, במהלך מסע הצלב הראשון ב-1096.

## הכרוניקה
"מעשה הגזרות" היא אחת ממספר כרוניקות עבריות בודדות שכותביהן העידו על הגזירות, לצד הרשומה של רבי אליעזר בן נתן (ראב"ן) הנודע וזו של ר' שלמה בן שמעון. עבודתו של האנונימי ממיינץ, כמו האחרות, שרדה בכתב יד, הקרוי: "כתב יד דרמשטט", ומתוארך למאה ה-14.
שלוש הכרוניקות פורסמו בשנת 1892 על ידי אדולף נויבאואר ומוריץ שטרן במקור העברי ובתרגום גרמני.

הכרוניקה נכתבה בעברית רבנית ורובה עוסק בפרעות הצלבנים בעיר מיינץ. כמו כן היא דנה על אירועים בקהילות שו"ם: שפיירא, ורמייזא ומגנצא (כיום: שפייר, וורמס ומיינץ) שהיו מהחשובות ביהדות אשכנז. המסמך מתאר את האירועים מנקודת מבט של היהודים. בין היתר מאוזכרות בו אנקדוטות ותפילות ותחינות לאל, שחוברו בעקבות "גזירות תתנ"ו".

## לקריאה נוספת
### מקורות
*  א"מ הברמן, עם מבוא מאת יצחק בער, **ספר גזירות אשכנז וצרפת**: דברי זכרונות מבני הדורות שבתקופת מסעי הצלב ומבחר פיוטיהם, יוצאים לאור על פי כתבי יד ודפוסים יקרים), ירושלים: ספרי תרשיש, תש"ו 1945.

* *The Jews and the Crusaders: the Hebrew chronicles of the First and Second Crusades*, translated and edited by Shlomo Eidelberg, Hoboken, N.J.: Ktav, 1996, c1977.


### מחקרים
* יום טוב עסיס ואחרים (עורכים), **יהודים מול הצלב: גזרות תתנ"ו בהיסטוריה ובהיסטוריוגרפיה**, ירושלים: הוצאת ספרים ע"ש י"ל מאגנס, תש"ס 2000.

* Robert Chazan, "The Mainz Anonymous: historiographic perspectives", in: Elisheva Carlebach, John M. Efron, David N. Myers (eds.). *Jewish History and Jewish Memory: Essays in Honor of Yosef Hayim Yerushalmi*, Hanover, NH: University Press of New England; Brandeis University Press, 1998, pp. 54-69.
* Robert Chazan, "Christian and Jewish perceptions of 1096: a case study of Trier", *Jewish History 13*,2 (1999), 9-22. (A comparison of the "Mainz Anonymous" and the "Gesta Treverorum")
* Ivan G. Marcus, "The representation of reality in the narratives of 1096", *Jewish History* 13,2 (1999), 37-48.


## קישורים חיצוניים

* מעשה הגזרות הישנות, מתוך הספר גזרות אשכנז וצרפת, בעריכת אברהם מאיר הברמן, באתר HebrewBooks
* 

* **[http://www.archive.org/stream/hebrischeberic00neubuoft#page/n5/mode/2up Hebräische Berichte, über die Judenverfolgungen während der Kreuzzüge]**, herausgegeben von A. Neubauer und M. Stern, ins Deutsche übers. von S. Baer, Berlin: Verlag von Leonhard Simion, 1892. Internet Archive website.
* The Narrative of the Old Persecutions, or Mainz Anonymous, בתוך: The Jews and the Crusaders: the Hebrew chronicles of the First and Second Crusades / translated and edited by Shlomo Eidelberg, Hoboken, N.J.: Ktav, 1996, c1977, עמ' 95 ואילך  (גרסת PDF באתר אוניברסיטת יורק)
* Robert Chazan, "The First Crusade as reflected in the earliest Hebrew narrative", *Viator* 29 (1998), 25-38


## הערות שוליים

קטגוריה:פרעות, פוגרומים ועלילות דם
קטגוריה:פרעות, פוגרומים ועלילות דם בימי הביניים
קטגוריה:כרוניקנים
קטגוריה:יהודים ויהדות בימי הביניים
קטגוריה:כתבי יד עבריים
קטגוריה:יוצרים בעברית
קטגוריה:יהודים שזהותם אינה ידועה
קטגוריה:מסע הצלב הראשון
קטגוריה:מיינץ: אישים
קואן, קיסר יפן

**קוֹאַן** (ביפנית: 孝安天皇 - "קואן טנו" - "קואן הקיסר", נודע גם בשם אהו-יָמָטו-ֹטָרָשִי-הִיקוֹקוּ-נִיוֹשִי-בִיטוֹ), היה השישי מבין קיסרי יפן על פי המסורת היפנית. קואן נחשב לאחד הקיסרים האגדתיים של יפן, בהיעדר עדויות היסטוריות לקיומו.

על פי המסורת היפנית, קואן מלך בין שנת 392 לפנה"ס ועד שנת 291 לפנה"ס (101 שנים). ישנם היסטוריונים סבורים כי קיסר אגדי זה שלט בפועל במהלך המאה הראשונה לספירה.

## קורות חיים
ההיסטוריונים המודרניים מטילים ספק בקיומם ובשלטונם של תשעת הקיסרים הראשונים של יפן, ובהם קואן. ההיסטוריונים סבורים שגם שמו של קואן ניתן לו על ידי כותבי היסטוריה מאוחרים (בתקופות קדומות), על פי הסברה שמות אלה ניתנו בתקופת הקיסר קאמו (782 - 805 לספירה), בעת שנכתבו הכרוניקות של קיסרי יפן.

הקוג'יקי והניהון שוקי מציינים רק את שמו ואת ייחוסו. על פי המסורת, קואן היה בנו של הקיסר קושו ושל הנסיכה יוסוטאראשי-נו-הימה. קואן נשא לאישה את הנסיכה אושיהימה (押媛), ונולדו להם שני בנים: הנסיך אוקיבי נו מורוסוסומי (大吉備諸進命) ואויאמאטונקוהיקופוטוני (大日本根子彦太瓊尊), לימים הקיסר קוריי).

המשורר ג'י-ין מציין כי קואן היה בנו השני של הקיסר קושו, וכי הוא מלך מארמון אקידזושימה שבמורו (בפרובינציית יאמטו של ימינו).

מקום קברו של קואן אינו ידוע, אולם על פי המסורת נקבר קושו בנארה, ומצבה לזכרו קיימת עד ימינו.

## קישורים חיצוניים

* קורות חיים

קטגוריה:הקיסרים האגדיים של יפן
קטגוריה:תקופת יאיואי
קטגוריה:אישים שהגיעו לגיל 110 לפני העת החדשה
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-5 לפנה"ס
בת הים הקטנה (סדרת טלוויזיה של דיסני)

**בת הים הקטנה** (באנגלית: **The Little Mermaid**) היא סדרת הנפשה אמריקאית מבית חברת וולט דיסני, המבוססת על סרט בעל אותו שם. הסדרה שודרה במקור החל מ-11 בספטמבר 1992 עד 26 בנובמבר 1994. הסדרה עוסקת בבת הים אריאל וחבריה פלאונדר וסבסטיאן אשר יוצאים להרפתקאות במעמקי הים ונתקלים לפעמים באויבים.

בישראל הסדרה הופצה לראשונה בקלטות וידאו בדיבוב עברי, ולאחר מכן שודרה עם דיבוב שונה ברצועת זמן דיסני של זכיינית טלעד בערוץ 2, החל משנת 1995 עד שנת 1996. מאוחר יותר, בשנת 2011, היא שודרה בערוץ דיסני עם דיבוב חדש.

מבחינת קו העלילה של הסרטים, הסדרה מתרחשת בין העלילה של "בת הים הקטנה 3: סיפורה של אריאל" לעלילה של הסרט הראשון. כמו כן, אריק בעצמו מופיע במספר הופעות קטנות בסדרה. וכמו כן, בפרק "Metal Fish" נעשתה מחווה לכותב האגדה הנס כריסטיאן אנדרסן, כשדמותו חיפשה בצוללת בת ים ובסוף אותו פרק מספר את האגדה עליה.

נעימת הפתיח של הסדרה היא מחרוזת של מספר לחנים של שירי הסרט הראשון: בתוך הים, עולמם של בני האדם ונשק את הנערה.

הסדרה עלתה בדיסני+ עם השקתו בישראל ב-16 ביוני 2022.

## תקציר העלילה
הסדרה מתרחשת טרם עלילת עלילת הסרט הראשון, ובה אריאל היא נערה מתבגרת שנוהגת לאסוף חפצים של בני האדם. באחד מפרקי הסדרה מוצג בפלאשבק הפגישה הראשונה שלה עם פלאונדר (דבר שמוצג בצורה מעט שונה  בסרט השלישי), ובפרק אחר היא פוגשת לראשונה את סקיטל השחף. הנסיך אריק וכלבו מקס מופיעים בסדרה במספר הופעות קמע, טרם התאהבה בו אריאל. דמויות נוספות מוצגות בסדרה, ביניהן פרחח, בן ים יתום שהיה פושע בתחילת דרכו ומאוחר יותר אימץ אותו טריטון, וגבריאלה, בת ים חרשת שמשתמשת בשפת סימנים, כשהיא נעזרת בתמנון שלה אולי, המשתמש כמתרגם.

## מדבבי הסדרה בגרסה העברית
* אריאל (בדיבוב המקורי: רמה מסינגר, בדיבוב החדש: משי קלינשטיין).
* פלאונדר (בדיבוב המקורי: יובל סגל, בדיבוב החדש: פלג רנד).
* סבסטיאן (בדיבוב המקורי: אלי גורנשטיין, בדיבוב החדש: צביקה פורמן).
* המלך טריטון (בדיבוב המקורי: אריאל פורמן, בדיבוב החדש: מיכה אוזין סליאן).
* אורסולה (בדיבוב המקורי: רחל אטאס, בדיבוב החדש: טליה ברקאי).
* שחקנים אורחים בדיבוב המקורי: שפרירה זכאי, חן חגי, גיל זמק, חיים צינוביץ' ועפרון אטקין.
* שחקנים אורחים בדיבוב החדש: גדי לוי, ידידיה ויטל, שחר ישי, ערן מור, ליאת הר לב, יובל ינאי ורום מילשטיין.

## שידור

## פרקים

### עונה 1

### עונה 2

### עונה 3

## קישורים חיצוניים

קטגוריה:בת הים הקטנה של דיסני
קטגוריה:נסיכות דיסני
קטגוריה:סדרות הנפשה אמריקאיות
קטגוריה:סדרות טלוויזיה המבוססות על סרטים
קטגוריה:דיסני: סדרות טלוויזיה
קטגוריה:ערוץ 2: תוכניות רכש
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 1992
רבגף חום

**רבגף חום** (שם מדעי: *Tetrarthrosoma syriacum*) הוא מין של רב-רגל הנפוץ במספרים גדולים עם בא גשמי הסתיו. ניזון מרקבובית וחומרים אורגניים. פולש פעמים רבות לבתי קרקע אך נעלם בזמן החורף כאשר הטמפרטורות יורדות. נפוץ בטורקיה, קפריסין, לבנון, ישראל, סוריה, ירדן ואיראן.

## קישורים חיצוניים

* על רבגף חום

קטגוריה:טקסונים שתוארו בידי הנרי לואיס פרדריק דה סאוסור
קטגוריה:בעלי חיים שתוארו ב-1869
קטגוריה:רב-רגליים
קטגוריה:ארץ ישראל: רבי רגליים
סאות' קוג'י

**סאות' קוג'י** (באנגלית: **South Coogee**) הוא פרוור בסידני, המנוהל על ידי עיריית רנדוויק (City of Randwick).

## גאוגרפיה
סאות' קוג'י ממוקם כ-9 ק"מ דרום-מזרחית למרכז העסקים הראשי של סידני. הפרוור גובל ממזרח בים טסמן, בצפון בקוג'י, במערב ברנדוויק ובדרום במרוברה. אף על פי שהפרוור קטן יחסית לקוג'י הסמוך אליו, הוא מיושב בצפיפות. הדרך הראשית החוצה אותו מצפון לדרום היא דרך מלבר, והרחוב המקביל לה רחוב דנינג.

## היסטוריה
בשנת 1874 ניתן שטר הקניין הראשון למגורים באזור סאות' קוג'י, כחלק מהרחבת בית העלמין הקיים ברנדוויק לאתר חדש. הפרוור גדל בהדרגה יחד עם רנדוויק וקוג'י והתפתח מעבר לאזור הסובב את בית העלמין.

## תרבות
הפארק הגדול בסאות' קוג'י הוא פארק לאת'ם, ובו מגרש פוטבול, קריקט, טניס וכדורת דשא. אתר גדול נוסף בפרוור הוא בית העלמין רנדוויק, סביבו התפתח הפרוור.

## קישורים חיצוניים

* סאות' קוג'י, Dictionary of Sydney

קטגוריה:פרוורי סידני
חסידות מקארוב

[ממוזער|300px|חזית בית המדרש מקארוב ב[צפת. הוקם בשנת תרי"ז]]
**חסידות מקארוב** הייתה חסידות אוקראינית, ענף של חסידות צ'רנוביל. אבי החסידות היה רבי מנחם נחום טברסקי בנו הרביעי של רבי מרדכי מצ'רנוביל.

## תולדות החסידות
רבי מנחם נחום נולד בשנת תקס"ד לרבי מרדכי ולפייגא בת רבי דוד לייקעס מתלמידי הבעל שם טוב. היה חתנו של רבי יוסף מטורטשין (בנו של החוזה מלובלין). לאחר פטירת אביו החל לכהן באדמו"רות במקארוב . נפטר בז' בתשרי תרי"ב.

בנו היה רבי יעקב יצחק, חתנו של רבי שמואל אבא מסלאוויטא. לאחר פטירת אביו החל לכהן באדמו"רות. בסוף ימיו התאספו אליו אלפים מחסידי צ'רנוביל מכל רחבי ווהלין. בין חסידיו נמנה החזן זיידל רובנר. חסידיו שעלו לישראל הקימו בית כנסת בעיר העתיקה בצפת (מתפקד עד היום). נפטר בל' בניסן תרנ"ב.

חתניו של רבי מנחם נחום היו רבי אשר מסטולין (השני) (בזיווג ראשון), אחיינו רבי ישעיהו משולם זושא מצ'רנוביל ורבי מרדכי מרגליות אדמו"ר בדוביסאר בנו של רבי מנחם נחום ממאצ'יב.

### הדור השלישי
בניו של רבי יעקב יצחק היו:
* רבי משה מרדכי (- כ' בטבת תר"פ) חתנו של רבי יהושע רוקח מבעלז. כיהן במקרוב, קודני וברדיצ'ב.
* רבי דוד (- כ"ד בחשוון תרס"ג) חתנו של רבי אברהם מטריסק, בעל בתו פייגא. בסוף ימיו היה בקייב. חתנו היה רבי יהודה אריה מנובומינסק.
* רבי ישעיה (- כ"ב בחשוון תר"פ) חתן רבי חיים מנחם מזינקוב. בשנת תרע"ו עבר לקייב.
מחתניו היו: קרוב משפחתו רבי ברוך מאיר מאזרניץ בן רבי מנחם נחום השני מצ'רנוביל ורבי אליהו מליניץ באפלו.

### הדור הרביעי
בנו של רבי משה מרדכי היה רבי צבי אריה מברדיטשוב, חתנו של דודו רבי יחיאל מקרילוביץ. נפטר בכ"א באייר תרצ"ח. בן נוסף היה רבי שמואל אבא ממקארוב-ויניפג, חתן דודו רבי דוד. חתנו של רבי משה מרדכי היה רבי שמואל אבא מהורודנקא. חתניו (שגם מילאו את מקומו): דוד שלמה הכהן נאוואסעלער, רב בפילאדעלפיא, ר' יצחק גדליה ליבערזאן, רב בסלאוויטא.

בני רבי דוד:
* רבי מנחם נחום ממקארוב-צ'לסי. נולד בשנת תרל"ב. היה חתן דודו רבי אפרים ממאציב (חתנו של רבי אברהם מטריסק, אחיו של דודו זקינו רבי מרדכי מדוביסאר). כיהן כאדמו"ר ממקארוב בזוויהל. בשנת תרפ"ד היגר לארצות הברית. נפטר בט"ז באייר תרפ"ה.
* רבי ניסן יהודה לייב מקילץ (1884 - ת"ש, 1940). כיהן כרב בפוקשווינץ. במלחמת העולם הראשונה נאסר על ידי הרוסים. לאחר שחרורו כיהן כרב בקייב. בשנת תרפ"א עבר לפולין והתיישב בקילץ שם מילא את מקום דודו רבי מרדכי מקוזמיר. ישב גם בקרקוב ובזמושץ'. עונה על ידי הנאצים ונפטר מפצעיו בחודש סיוון ת"ש.
בנו של רבי ישעיה היה רבי יעקב יצחק ממקארוב-שיקגו. נולד בשנת תרנ"ו. מילא את מקום אביו בעודו בחור. היה חתנו של רבי יהושע העשיל ממונסטריץ'. בשנת תרפ"ו היגר לארצות הברית והתיישב בשיקגו. נפטר בב' בסיוון תש"ה.

## לקריאה נוספת
* יצחק אלפסי, **החסידות**, תל אביב, הוצאת מעריב, 1977, עמ' 64–70.
## קישורים חיצוניים
* אשכול על בית מקארוב בפורום היידי אידישע וועלט פארומס.

מקארוב
קטגוריה:חצרות חסידיות
קטגוריה:יהדות אוקראינה
אזור התעשייה ברקן

ממוזער|קניון לב ברקן
**אזור התעשייה ברקן** הוא אזור תעשייה הנמצא בשומרון, בסמוך לברקן, צפונית לכביש חוצה שומרון. השטח שייך מוניציפלית למועצה אזורית שומרון, ומשרדי המועצה נמצאים באזור התעשייה.

## מבנה ומיקום
שטחו המפותח של אזור התעשייה הוא כ-1,300 דונם, מתוכם 650 דונם מגרשים לתעשייה. הבנייה פרוסה בשלוש "אונות", כך שהמרחק בין שני קצות אזור התעשייה הוא כשני קילומטר, מהקצה הצפוני לפינה הדרומית-מערבית. בסמוך לאזור התעשייה הוקם אזור תעשייה נוסף פארק תעשיות אריאל מערב.

לאזור התעשייה יש שתי כניסות, אחת ממחלף ברקן בכביש חוצה שומרון, והשנייה מכביש 505, "חוצה שומרון הישן", בין צומת גיתי ובין קריית נטפים. כביש הגישה ליישוב ברקן עובר דרך אזור התעשייה.

בתחום אזור התעשייה נמצא "קניון לב ברקן", ומפעלים נוספים לרבות זריחה תעשיות חלאבין בע''מ. במפעלים אלו מועסקים ישראלים ופלסטינים תושבי הסביבה.

בסמוך לאזור התעשייה נמצא אתר ארכאולוגי, ח'רבת אל-בורך, ובה גת עתיקה הנחשבת לאחת הגתות הגדולות ביותר בארץ.

## היסטוריה
בשנת 2004 הועסקו באזור התעשייה כ-4,500 עובדים.

עקב התנגדות לתוצרת שמקורה במפעלים ישראליים בשטחי יהודה והשומרון, העתיקו חלק מהמפעלים באזור התעשייה את פעילותם לתחומי הקו הירוק. כך למשל בשנת 2008 הועתק מפעל מולטילוק ליבנה ובשנת 2011 הועתק מפעל "בייגל בייגל" לאזור התעשייה של צפת. וייצור של "זרועות ברקן" עבר לסין.

האזור העניק את שמו למספר מפעלים, בהם "יקבי ברקן" (שפעל בו משנת 1988, ובשנת 2003 עבר לחולדה).

בפיגוע ירי שהתרחש באזור התעשייה ב-7 באוקטובר 2018 רצח מחבל פלסטיני שעבד במקום שני עובדים ישראלים במפעל של קבוצת אלון.

## קישורים חיצוניים
* אזור התעשייה ברקן - באתר המועצה האזורית שומרון
* 
* 
* 
* 
* 

## הערות שוליים

ברקן, אזור התעשייה
קטגוריה:מועצה אזורית שומרון
קטגוריה:ברקן (יישוב)
האיטי במשחקים הפאראלימפיים

**[[האיטי]]** שלחה לראשונה משלחת ל בבייג'ינג (2008). המשלחת כללה ספורטאית אחת בלבד, מרימת הכוח נפתלי ז'אן-לואי (Nephtalie Jean-Louis), אשר נשאה את הדגל הלאומי בטקס פתיחת המשחקים, אך לבסוף לא השתתפה בתחרויות. במשחקי החורף לא השתתפה האיטי מעולם.

אל המשחקים הפאראלימפיים לונדון (2012) שלחה האיטי שלושה ספורטאים, שלקחו חלק בתחרויות האתלטיקה והרכיבה באופני יד. הספורטאים הנכים אותם שלחה האיטי למשחקים מעולם לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* האיטי במשחקים האולימפיים
* האיטי במשחקים האולימפיים לנוער

קטגוריה:מדינות במשחקים הפאראלימפיים
קטגוריה:האיטי: ספורט
נתרן פחמתי

**נתרן פחמתי** (בלעז: **סודיום קרבונט, Sodium Carbonate**), הידוע גם כפחמת הנתרן, נתרן קרבונט או "סודה לכביסה", הוא מלח נתרני שנוסחתו הכימית Na2CO3. פחמת הנתרן נפוץ בשימוש יומיומי בעיקר כמרכך מים. ניתן להפיקו מאפר של צמחים מסוימים או, באופן מלאכותי, ממלח ואבן גיר, בתהליך הנקרא תהליך סולווה.

## שימושים
הנתרן הפחמתי משמש בעיקר כמרכך מים בתהליך הכביסה, ולכן מכונה לעיתים **סודה לכביסה**. כאשר לא משתמשים בנתרן הפחמתי, נדרשים דטרגנטים נוספים על מנת לספוג את יוני המגנזיום והסידן החופשיים במי הכביסה. כמו כן, סודה לכביסה משמשת כמסיר יעיל לכתמי שומן ואלכוהול.

שימוש נוסף וחשוב לנתרן הפחמתי הוא בייצור זכוכית: כאשר מחממים נתרן פחמתי עם סיליקה וסידן פחמתי לטמפרטורות גבוהות, ולאחר מכן מקררים במהירות, נוצרת הזכוכית הנפוצה ביותר, הידועה בשם זכוכית סודה (Soda-lime glass).

בזכות בסיסותו של הנתרן הפחמתי הוא משמש לעיתים כבסיס בתהליכים הדורשים ויסות. לדוגמה, הוא משמש כווסת pH בתהליך פיתוח תמונות. באופן דומה, פעמים רבות משתמשים בנתרן הפחמתי בברכות, כאשר יש צורך לבטל את החומציות של הכלור.

הנתרן הפחמתי משמש גם בתור אלקטרוליט בתהליכים כימיים, בזכות מוליכותו הטובה בתהליך האלקטרוליזה.

### ריכוך מים
מים קשים אפשר לרכך באמצעות סודיום קרבונט בהתאם לריאקציות הבאות:

:Ca^2+ + CO3^2- -> CaCO3

Ca^2+(aq) + Na2CO3(aq) -> CaCO3(s) + 2Na+(aq)
:Mg^2+(aq) + Na2CO3(aq) -> MgCO3(s) + 2Na+(aq)

כתוצאה מריאקציות אלה המים לא מכילים יותר יונים של סידן ומגנזיום הגורמים לקשיות המים. הם מוחלפים על ידי יוני הנתרן.

## ראו גם
* תהליך סולווה
* סידן פחמתי
* נתרן ביקרבונט (סודה לשתייה)
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פחמות
קטגוריה:בסיסים
קטגוריה:נתרן: תרכובות
קטגוריה:מווסתי חומציות
קטגוריה:תוספי מזון
רבגפיים

**רבגפיים** (שם מדעי: Paradoxosomatidae) היא משפחה של רבי-רגליים בעלי חוליות גב שטוחות. נכון ל-2010 כוללת 787 מינים ב-178 סוגים שונים.

## סיסטמטיקה
Daday(1889) הציע את השם Paradoxosomatidae למשפחה תחת הסדרה Polydesmida.
Attems (1914) הקים את המשפחה Strongylosomidae ומאוחר יותר (1936) צירף לתוכה סוגים ומינים רבים עם מפתח זיהוי מקיף. Jeekel (1968) לאחר מחקר מעמיק קבע שהמשפחות Strongylosomidae ו-Strongylosomatidae הן שמות נרדפים לאותה משפחה, הוא אפיין מחדש את המאפיינים הטקסונומים של המשפחה ופרסם מאפייני זיהוי לכל רמות הטקסונומיות.

## ביבליוגרפיה

* Daday, E. 1889. Myriodie Estranea Musaei Nationalis Hunarici. Termeszetr. Fuz. 12: pp.15-156.
* Jeekel, C.A.W., 1968. On the classification and geographical distribution of the family Paradoxosomatidae (Diplopoda: Polydesmida). Acad. Proefschr. Rotterdam: pp.1-168

## קישורים חיצוניים

קטגוריה:רב-רגליים
שפתה

**שפתה** (געז: ሽፍታ, סומלית: שופתו) הוא מונח הנמצא בשימוש בקרב רבים מעמי קרן אפריקה וניתן לשודדים, פורעי חוק, מורדים, לוחמי חופש וטוענים לכתר. המצב בו השפתה נמצא מחוץ לחוק נקרא "שפתנת" (ሽፍታነት).

השפתה מתואר לרוב כ"פורע חוק חברתי" אשר מאתגר את הממסד הרשמי ויש הרואים בו כדבר הדומה למצב של רובין הוד. השפתה הקלאסי הוא אדם שעזב את החברה או את האדון הפיאודלי ושפועל במקומות כפריים ובספר וכדי לבטא את היותו פורע חוק הוא אף אינו מספר את שערו. חגי ארליך מרחיב על כך: 

הקיסרים סוסוניוס, תוודרוס השני ויוהנס הרביעי הם דוגמאות מובהקת לאנשים שפעלו כשפתה ויותר מאוחר היו לשליטים החוקיים של האימפריה האתיופית. השלטון האיטלקי באריתריאה ויותר מאוחר באתיופיה השתמש במונח כדי לתאר אנשים אשר פעלו כנגדם ובין האנשים הראשונים אשר תוארו ככאלה היה בהתה חגוס. בשנות ה-60 של המאה ה-20 פעלו שפתה רבים באזורים המיושבים בסומלים בצפון-מזרח קניה, בתגובה לכך פתח צבא קניה במלחמה כנגדם, מלחמה אשר מכונה מלחמת שפתה . במהלך מלחמת האזרחים האתיופית ובמלחמת העצמאות האריתריאית שבתה רבים היו חלק ממחתרות מאורגנות וראשיהם לרבות מלס זנאווי ואיסאייס אפוורקי, הפכו מאוחר יותר למנהגי אתיופיה ואריתריאה בהתאם. 

## ראו גם
*רובין הוד

## הערות שוליים

קטגוריה:אתיופיה: חברה
קטגוריה:אריתריאה: חברה
קטגוריה:סומליה: תרבות
קטגוריה:פשעים
קטגוריה:קרימינולוגיה
קטגוריה:סומליה: חוק ומשפט
הונדורס במשחקים הפאראלימפיים

**[[הונדורס]]** השתתפה לראשונה ב באטלנטה (1996) ונטלה חלק בכל אירועי הקיץ הפאראלימפיים מאז. הונדורס מעולם לא נטלה חלק במשחקי החורף הפאראלימפיים.

בשנת 1996 שלחה הונדורס לראשונה משלחת, שכללה שני אתלטים. הונדורס מעולם לא שלחה משלחת גדולה משני ספורטאים, ועד כה ייצגו אותה אך ורק אצנים. הספורטאים הנכים אותם שלחה הונדורס מעולם לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* הונדורס במשחקים האולימפיים
* הונדורס במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:הונדורס: ספורט
ונצואלה במשחקים הפאראלימפיים

**[[ונצואלה]]** השתתפה לראשונה ב בניו יורק וסטוק מנדוויל (1984) ומשתתפת במשחקי הקיץ הפאראלימפיים מאז בקביעות, מלבד המשחקים הפאראלימפיים סיאול (1988) ממנה נעדרה. במשחקי החורף לא נטלה ונצואלה חלק מעולם.

במדליה הפאראלימפית הראשונה זכתה ונצואלה ב כשהאתלט יולמר אורדנטה זכה במדליית הארד בזריקת דיסקוס, ובמדליית הזהב הראשונה זכתה הג'ודוקא כבדת הראייה נעמי סואזו ב.

## ראו גם
* ונצואלה במשחקים האולימפיים
* ונצואלה במשחקים האולימפיים לנוער

קטגוריה:מדינות במשחקים הפאראלימפיים
קטגוריה:ונצואלה: ספורט
כביש 241

שמאל|ממוזער|250px|סלילת כביש הרעב
**כביש 241**, המכונה גם **כביש הרעב**, הוא כביש רוחב אזורי במערב הנגב הצפוני המוביל מעוטף עזה ליד קיבוץ מגן לאופקים ולצומת גילת. אורכו כ-21 ק"מ. הכביש הוא דו-מסלולי לכל אורכו ודו-נתיבי בקטע שבין אופקים ובין צומת גילת.

## היסטוריה
היוזמה והתוכניות לסלילת הכביש הן משנת 1942. שלטונות המנדט ביקשו לסלול כביש אסטרטגי בין ח'אן יונס לבאר שבע כחלק מההכנות למלחמת העולם השנייה. אולם, לאחר תום סכנת "מאתיים ימי החרדה" מפלישת יחידות הצבא הגרמני בפיקודו של הגנרל ארווין רומל לארץ ישראל, בסוף 1942, נותר הכביש ללא שימוש מעשי.

בשנות ה-40 התקיימה דרך לא סלולה באספלט בין ח'אן יונס לבאר שבע, דרך משטרת עימארה (היום קיבוץ אורים). ממשטרת עימארה מערבה הדרך עברה פחות או יותר בתוואי הנוכחי של כביש 241, בעוד בכיוון באר שבע היא עברה בקשת דרומית מזרחית דרך המיקום של קיבוץ חצרים.

ב-1946, לאחר מספר שנות בצורת רצופות היו הבדואים באזור שרויים בחרפת רעב. ממשלת המנדט העסיקה את המקומיים בסלילת הכביש על מנת לספק להם תעסוקה, והכביש זכה לכינוי **כביש הרעב**. בשנות החמישים הוקמו בצד הכביש מושבי העולים של המועצה האזורית מרחבים ועיירת הפיתוח אופקים והכביש הפך לציר מרכזי בעבור המושבים פטיש, מסלול, רנן, פדויים, בטחה וגילת. שם הכביש הוסב ל"כביש מרחבים" והוא הורחב ב-1956 מ-3 ל-5 מטרים. בחלקו המערבי (בין צומת מעון לצומת אורים) הכביש תוחם מצפון את פארק אשכול והבשור.

הכביש משמש כקו הבצורת הדרומי - גבול השטח שמצפונו זכאים החקלאים לפיצוי עבור גידולי הבעל במידה והוכרזה על ידי המדינה שנת בצורת.

## צמתים לאורך הכביש

## אתרים לאורך הכביש
* כ-5 קילומטרים ממזרח לצומת מעון, חוצה הכביש את נחל הבשור על גבי "גשר אברהם" (על שם אברהם יפה). מדרום לגשר מצוי גן לאומי אשכול.
* כ-6 קילומטרים ממזרח לצומת מעון, ממזרח לכביש הכניסה ל"גן לאומי אשכול" מצויים שרידי מסילת הברזל הישנה רפיח-באר שבע מ-1918
* כ-900 מטר ממערב לכניסה למושב מסלול, מדרום לכביש, נמצאת אבן טריאנגולציה M3, שהיוותה את אחד מקודקודי משולש הבסיס ממנו נמדדה מפת ארץ ישראל ב-1922. סביב האבן הוקמה נקודת ציון הפתוחה לקהל.
* בין הכניסה למסלול והכניסה המערבית לאופקים, מדרום לכביש, נמצאים מוסד עדי נגב וקרית החינוך של המועצה האזורית מרחבים.
* כ-200 מטר מצפון מערב לצומת גילת, נמצאים מבני המנהלה של המועצה האזורית מרחבים.

## ראו גם
* כבישי ישראל

## קישורים חיצוניים

## הערות שוליים

קטגוריה:ישראל: כבישים
קטגוריה:הנגב: כבישים
קטגוריה:בנייה ופיתוח של תחבורה בתקופת המנדט
קטגוריה:אופקים: תחבורה
קטגוריה:עוטף עזה: תחבורה
קטגוריה:הנגב המערבי: תחבורה
מולקולה דו-אטומית

[שמאל|ממוזער|250px|[הטבלה המחזורית של היסודות, כאשר אלו קיימים כמולקולה דו-אטומית הומוגנית בתנאים סטנדרטיים של טמפרטורה ולחץ צבועים בתכלת.]]
[שמאל|ממוזער|150px|מולקולה דו-אטומית של [חנקן (N2)]]
**מולקולות דו-אטומיות** הן מולקולות המורכבות משני אטומים של אותו יסוד או של שני יסודות שונים. מולקולה דו-אטומית המורכבת משני אטומים של אותו היסוד, כגון המולקולה הדו-אטומית של גז המימן (H2), תיקרא **מולקולה דו-אטומית הומוגנית**, ומולקולה דו-אטומית המורכבת משני יסודות שונים, כגון חנקן חמצני (NO), תיקרא **מולקולה דו-אטומית הטרוגנית**.

המולקולות הדו-אטומיות הנפוצות בטבע הן: מולקולת מימן H2, מולקולת חנקן N2, מולקולת חמצן O2, חנקן חמצני (NO) ופחמן חד-חמצני (CO). למעשה, כל היסודות שמופיעים בטמפרטורת החדר במצב גזי, פרט לגזים האצילים, צורתם היציבה היא של מולקולה דו-אטומית הומוגנית: H2, N2, O2, F2, Cl2, Br2 ו-I2. רוב היסודות האחרים, שמופיעים בטמפרטורת החדר במצב מוצק, כאשר מעלים את הטמפרטורה עד אשר הם מתאיידים, יופיעו במצב הגזי לראשונה כמולקולה דו-אטומית, אך בטמפרטורה גבוהה מספיק ייפרדו לגז חד-אטומי.

מולקולות דו-אטומיות מתאפיינות בכך שיש להן אופן תנודה ויברציוני אחד, ושני אופני רוטציונים.

## ראו גם
*שיטת AXE

## קישורים חיצוניים

* מולקולות דו-אטומיות בHyperphysics

*
קטגוריה:ערכים שבהם תבנית בריטניקה אינה מתאימה
קטגוריה:תרכובות
קטגוריה:סטריאוכימיה
קטגוריה:כימיה כללית
סוזי איימיס

**סוזן אליזבת' "סוזי" איימיס** (אנגלית: **Susan Elizabeth "Suzy" Amis**; נולדה ב-5 בינואר 1962) היא שחקנית עבר ודוגמנית עבר אמריקאית. התפרסמה בסרטים "החשוד המיידי", "טיטניק", "ספירה לאחור" ו"הבלדה על ג'ו הקטנה".

## ביוגרפיה
איימיס נולדה באוקלהומה סיטי לבעלים של חברת בנייה והיא אחת משישה ילדים. החלה את דרכה כדוגמנית בחברת הדוגמנות "פורד" לפני שהופיעה בסרטה הראשון "פנדנגו" לצידם של בעלה הראשון השחקן סם רוברדס וקווין קוסטנר.

ב-1990 שיחקה לצידה של אומה תורמן בקומדיה "מקום בו נמצא הלב" בתפקיד קלואי, בתו של המומחה להריסת בנייני מגורים סטיוארט מק'ביין (דבני קולמן).
ב-1993 זכתה להערכה רבה ולמועמדות לפרס אינדפנדנט ספיריט על הופעתה במערבון "הבלדה על ג'ו הקטנה" בתור הבוקרת ג'וזפין מונאהאן.
ב-1994 הופיעה בסרט הפעולה "ספירה לאחור" בתור קייט, אשתו של המומחה משטרתי לחבלה ג'ימי דוב (ג'ף ברידג'ס).

ב-1995 שיחקה במותחן הפשע המוערך "החשוד המיידי", סרטו הראשון של בריאן סינגר, בתפקיד אדי פינרן עורכת הדין וחברתו של דין קיטון (גבריאל ביירן).

ב-1997 הכירה איימיס את הבמאי המפורסם ג'יימס קמרון על סט סרטו זוכה 11 פרסי האוסקר "טיטניק", בו שיחקה בתור ליזי, נכדתה של רוז קלברט (גלוריה סטיוארט). 

בשנת 1999 שיחקה בסרט המדע הבדיוני "יום הדין" לצד אייס-טי. זה הסרט האחרון שאיימיס שיחקה בו ומאז לא המשיכה לשחק.

## חיים אישיים
בשנת 2000 נישאה לג'יימס קמרון, ולזוג נולדו שתי בנות ובן. בעת שהכירה את קמרון הוא היה נשוי לשחקנית לינדה המילטון, והם התגרשו לאחר שהמילטון גילתה שהוא מנהל רומן עם איימיס במהלך צילומי סרטם.
לאיימיס גם בן אחד מבעלה הראשון סם רוברדס, ב-2005 ייסדה ביחד עם אחותה בית ספר יסודי פרטי בלוס אנג'לס והיא משמשת כבעליו.

## פילמוגרפיה
* פנדנגו (1985)
* אורות הכרך (1987)
* בגדים פשוטים (1988)
* טיל גיברלטר (1988)
* טוויסטר (1989)
*איפה שהלב (1990)
*עשיר באהבה (1992)
*צפה בזה (1993)
* הבלדה על ג'ו הקטנה (1993)
* שתי גופות קטנות (1993)
* ספירה לאחור (1994)
*נאדג'ה (1994)
* החשוד המיידי (1995)
* האקס (1997)
* טיטניק (1997)
*עומד אחרון בנהר סאבר (1997) - סרט טלוויזיה 
* משימה בלהבות (1998)
* יום הדין (1999)

### טלוויזיה

* מיאמי מחלק מוסר (1984)

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:טבעוניות אמריקאיות
קטגוריה:טבעונים אמריקאים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
בוטאני

**בוטאני** (באנגלית: **Botany**) הוא פרוור בסידני, המנוהל על ידי עיריית בוטאני ביי (City of Botany Bay).

## גאוגרפיה
בוטאני ממוקם כ-10 ק"מ דרום-מזרחית למרכז העסקים הראשי של סידני. הפרוור גובל ממזרח בבנקסמדו ופייג'ווד, בצפון במסקוט, במערב בנמל התעופה הבינלאומי סידני ובדרום במפרץ בוטאני.

## היסטוריה
בשנת 1770 קפטן ג'יימס קוק הפליג לאוסטרליה, ועגן את הספינה "אנדוור" במפרץ בחוף המזרחי של היבשת. הבוטניקאים שהתלוו למסע, סיר ג'וזף בנקס ועוזרו דניאל סולנדר אספו דגימות צמחים במקום. ביומני קפטן קוק נקרא המפרץ לראשונה מפרץ סטינגריי, ולאחר מכן מפרץ הבוטניקאים, ולבסוף מפרץ בוטאני. האחוזות הראשונות נבנו לחוף המפרץ בתחילת המאה ה-19, והאזור החל לשגשג. בתחילה, יועד האזור להיות חקלאי, עם גנים ובוסתנים לגידול ירקות ופירות. בפועל, העסקים הבולטים היו דווקא בתי מטבחיים ותחנות כוח.

אחד מהפאבים הבולטים בפרוור הוא מלון ג'וזף בנקס, שפרט לבניין הפאב כלל גם גן חיות קטן ופארק שעשועים. הגן, שנבנה לראשונה ב-1850 שופץ ב-1988 ונפתח מחדש.

במהלך המאה ה-20 עבר קו חשמלית בין בוטאני ללה פרוז, כחלק מרשת קווי הרכבת הקלה בסידני. במהלך שנות השישים פורק השירות, והחליפו אותו אוטובוסים.
## תרבות
בוטאני קרוב לנמל פורט בוטאני, ובשל כך חלק נרחב מהעסקים בפרוור עוסקים בשינוע סחורות ועיבוד חומרי גלם. מרבית בתי המגורים בפרוור בעלי שטח קרקע צמוד, ואינם רבי קומות.

בפרוור פארק גדול אחד, גן ג'וזף בנקס, המורכב בחלקו משמורת טבע ביצתית שיובשה מתוך מי המפרץ. הגן כולל בתוכו גן חיות קטן וגן בוטני, כמו גם פסלים המייצגים את מסעו של בנקס עם קפטן קוק.

בבוטאני בית ספר ציבורי אחד הקרוי על שם הפרוור, וממוקם על דרך בוטאני.

## קישורים חיצוניים

* בוטאני באתר "Dictionary of Sydney"
* בוטאני באתר "Sydney Suburbs" 

קטגוריה:פרוורי סידני
טובה ארן

**טובה ארן** (נולדה ב-1936) היא מחברת ספרי בישול ישראלית.
## ביוגרפיה
את אהבתה לבישול, ארן ספגה מסבתה, כשנהגה לסייע לה במטבח בהכנת החלות בימי חמישי ושישי. בתקופת מלחמת העולם השנייה היא התנתקה מאהבתה, אך לאחר שעלתה לישראל ותוך כדי הסתגלות לחייה במדינה החדשה וגידול בנה, היא חזרה אל אהבתה מילדות.

בשנת 1971 פתחה ביחד עם רפי ניצחון את חנות ה"צ'יק בר" שהתרכזה במטעמים העשויים מעוף, הודו ומוצרים נלווים שלהם.

ארן הקימה ומנהלת את מרכזי ההדרכה לאירוח ולתרבות המזון של תנובה ואסם משנת 1972. המרכז החל מהדרכות כלל ארציות של דיילות תנובה בערבי הדרכה והדגמה שנקראו "ערבי גבינה ויין" והצלחתם הרבה הובילה להקמת המרכז בתל אביב. ארן הדריכה בסדנאות לקישוטי מזון, והייתה בעלת טור קבוע במוסף "סגנון" במעריב.

## ספריה
***ספר הבישול הביתי**, הוצאת כתר, 1982
***הוד ועוד: מבחר תבשילי בשר הודו**, הוצאת דביר כצמן, 1984
***קישוטי מזון**, הוצאת מודן, 1985
***מאכלי חלב ועוד: מבחר תבשילי גבינה, עוגות ומנות אחרונות**, 1986
***פלאי המיקרו-גל**, הוצאת מודן, 1986
***תפוד ועוד: מבחר תבשילי תפוחי-אדמה**, 1986
***דל כולסטרול: בבישול רגיל ובמיקרוגל**, הוצאת מודן, 1987
***בשר ועוד: תבשילי בשר, עופות, דגים ועוד**, 1987
***קישוטי מרציפן**, הוצאת מודן, 1988
***עתיר סידן דל-כולסטרול**, הוצאת מודן, 1989
***כל אחד יכול – אירוח בטעם טוב**, הוצאת כנרת, 1993
***ירקות, ירקות, ירקות: סלטים ותוספות מירקות טריים ומבושלים**, הוצאת כנרת זמורה ביתן, 1993
***תפוח אדמה - למה מה: מבחר מתכוני תפוחי-אדמה, תבשילים ומאפים**, 1996
***ועוד קישוטי מזון**, הוצאת מודן, 1998
***מתכון לבריאות**, 2001
***מאכלי החגים: תמונות מבית אבא, אוכל מבית אמא: ספר מאכלי העדות המסורתיים לשבת ולחגי ישראל** כרך ב', הוצאת אורט פרסומים, הוצאת סטימצקי, 2003
***אפייה ביתית**, הוצאת כנרת זמורה ביתן, 2005
***בישול ביתי דל כולסטרול**, הוצאת כנרת זמורה-ביתן, 2009
### עריכה
***מבחר מתכונים ממרכזי ההדרכה לארוח ולתרבות המזון**, תנובה, 1989
***מבחר מתכוני עמים: ממרכז ההדרכה לאירוח ולתרבות המזון**, תנובה, 1991
***מתכונים לחג השבועות**, תנובה, 1994
***ועוד מאכלי חלב: מבחר תבשילי גבינה, דגים ודברי מאפה**, הוצאת מודן, 1995
***מיליון תפריטים: בספר בישול אחד**, הוצאת קלסי-כנרת, 1996
***ספר הבישול בתנור מיקרו-גל liberty Sanyo** / שרה לויאן, 2000
***עוד מיליון תפריטים**, הוצאת קלסי-כנרת

## קישורים חיצוניים
*
*
*מרכזי ההדרכה של תנובה, באתר תנובה
* 

### מתכונים
*קבב ביתי, באתר Mako  19 במרץ 2009
*לפתן משמש ותותים, באתר Mako  1 ביוני 2009
* 

## הערות שוליים

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:ישראליות שנולדו ב-1936
קטגוריה:ישראלים שנולדו ב-1936
חסידות מונסטריץ'

**חסידות מונסטריץ** (ביידיש: **מאניסטערישטשע**) היא חסידות שפעלה בפודוליה (כיום בשטח אוקראינה), ענף מחסידות ליניץ. אבי השושלת היה רבי יהושע העשיל רבינוביץ, בן נינו של רבי גדליה מליניץ.

## תולדות החסידות
רבי יהושע העשיל נולד בכ"ד באדר תר"כ לרבי יצחק יואל מקנטקוזבה. היה חתנו של דודו רבי פנחס מסוקלובקה. לאחר פטירת אביו בשנת תרמ"ה החל לכהן באדמו"רות באומן ובמוׂנָסְטרִיץ'. כאביו לפניו, אף הוא סבל בברית המועצות ובשנת תרפ"ד היגר לארצות הברית. שם התיישב בבראונזוויל שבניו יורק. חיבר ספרים רבים ביניהם: "דברי יהושע" (על התורה), "תורת אבות" (על מסכת אבות) ו"נחלת יהושע". נפטר בכ"ו בניסן תרצ"ח.

בניו היו רבי גדליהו אהרן ורבי יעקב משולם זושא. חתניו היו רבי יעקב יצחק ממקארוב-שיקגו, רבי שלום יוסף מטריסק-פרוסקורוב ו(בזיווג ראשון) רבי יחיאל גרטנר מלענטשנע.
* רבי גדליהו אהרן נולד בשנת תר"מ. היה חתנו של רבי ישראל שלום יוסף מבוהוש ובזיווג שני של רבי ברוך מאיר מאזרניץ (בנו של רבי מנחם נחום מלועוו). כיהן כאדמו"ר באומן ובקייב שם נהרג בפוגרומים בג' באב תרע"ט (3 באוגוסט 1919). דברי תורתו הודפסו בספר "זכר אהרן".
** בנו רבי יצחק יואל (ג' בטבת תרס"ט - כ"ד בחשוון תשמ"ז), חתנו של רבי יוסף תאומים, היגר לארצות הברית ולמד בישיבת רבי יצחק אלחנן ולאחר פטירת סבו בשנת תרצ"ח החל לכהן באדמו"רות.
*** בנו, רבי גדליה אהרן רבינוביץ', האדמו"ר הנוכחי עלה לישראל מארצות הברית והתגורר בעיר העתיקה ולאחר מכן ברמת שלמה, ושם קבע את בית מדרשו.
** בן נוסף היה הרב ברוך מאיר (כ"א טבת תרע"ב - ח' אלול תש"ס) רב בית הכנסת תפארת הגר"א בניו יורק.
* רבי יעקב משולם זושא נולד בשנת תרס"א. נישא לבת דודו הרבנית בילא בתו של רבי פנחס מקנטקוזבה. לאחר חתונתו היגר עם אביו לארצות הברית וכיהן כאדמור בפילדלפיה עוד בחיי אביו. לאחר מכן עלה לישראל והתגורר ברמת גן שם בנה את בית המדרש ״בית יעקב״, היה עורך שם את תפילותיו וכן ״טישים״ אליהם היו מגיעים בין היתר ראש עריית רמת גן אברהם קריניצי, היה מיודד עם גדולי הדור ביניהם הרב כהנמן ראש ישיבת פונוביז וכן גם עם ראשי ממשלה ושרים ביניהם לוי אשכול, משה דיין ובנימין מינץ. נפטר בשנת תשל"ב.
** בנו פנחס, היה מתמטיקאי, פרופסור במכון ויצמן והמתכנת הראשי של ויצק, המחשב הראשון בישראל. לאחר מות אביו המשיך הבן פנחס להנהיג את התפילות בשבתות ובחגים בבית המדרש ברמת גן.

## לקריאה נוספת
* יצחק אלפסי, **החסידות**, תל אביב, הוצאת מעריב, 1977, עמ' 88.
* רבי גדליהו אהרן רבינוביץ', **ערכי יהושע** ירושלים תשנ"ו
## קישורים חיצוניים
* תורת אבות ספרו של רבי יהושע העשיל, באתר היברובוקס.

## הערות שוליים

קטגוריה:חצרות חסידיות
קטגוריה:יהדות אוקראינה
קטגוריה:חסידות ליניץ
עוגת גלידה

[שמאל|ממוזער|250px|עוגת גלידה ביתית עם [טובלרון]]
**עוגת גלידה** היא גלידה המעוצבת בצורת עוגה או עוגה המכילה גלידה. השראה לרעיון עוגת הגלידה הוא הקינוח טרייפל, העשוי שכבות עוגה ורפרפת שקיים מאז הרנסאנס. 

בתקופה הוויקטוריאנית הוכן קינוח בשם "בומב" שכלל גלידה ופירות ועוצב בתבניות מרשימות. לעיתים בסיס הקינוח כלל עוגה או ביסקוויט. מתכוני עוגת גלידה הופיעו החל משנות ה-70 של המאה ה-19. בארצות הברית עוגות גלידה הן קינוח אהוד, ומיוצרות באופן תעשייתי על ידי יצרנים רבים. 

רבות מעוגות הגלידה המודרניות עשויות שכבות של עוגה וגלידה ולעיתים קרובות גם תוספות שונות בין השכבות או מעל העוגה (כגון קרם, קצפת) וקישוטי עוגה כגון שבבי שוקולד, פירות, פירורי עוגיות וכדומה.

## ראו גם
* אלסקה אפויה

## קישורים חיצוניים

* 
ימין|ממוזער|250px|עוגת גלידה אמריקאית תעשייתית

גלידה
קטגוריה:גלידות
ג'וליו טרצי

שמאל|ממוזער|200px|ג'וליו טרצי
**ג'וליו מריה טרצי די סנטה'אגתה** (באיטלקית: **Giulio Maria Terzi di Sant'Agata**; נולד ב-9 ביוני 1946) הוא פוליטיקאי איטלקי, שכיהן כשר החוץ בשנים 2011–2013.

טרצי נולד בעיר ברגמו באיטליה. למד בפקולטה למשפטים באוניברסיטת מילאנו. 

טרצי הוא דיפלומט מקצועי. כיהן עד למינויו לתפקיד שר החוץ, כשגריר איטליה בארצות הברית (2009–2010). קודם לכן כיהן כשגריר ארצו למוסדות האו"ם בניו יורק (אוגוסט 2008–2009). בשנים 2002–2004 כיהן טרצי כשגריר איטליה בישראל.

טרצי כיהן כשר החוץ של איטליה מ-16 בנובמבר 2011. ב-26 במרץ 2013 התפטר מתפקידו לאחר שהוחלט על הסגרת שני חיילים איטלקים המואשמים ברצח להודו, בניגוד לדעתו. ההתפטרות נעשתה כחודש לפני שהממשלה סיימה את כהונתה.

## קישורים חיצוניים

## הערות שוליים

קטגוריה:בוגרי אוניברסיטת מילאנו
קטגוריה:שרי החוץ של איטליה
קטגוריה:פוליטיקאים איטלקים
קטגוריה:שגרירים בישראל
קטגוריה:שגרירים בארצות הברית
קטגוריה:שגרירים באו"ם
קטגוריה:שגרירי איטליה
קטגוריה:איטלקים שנולדו ב-1946
כביש 721

**כביש 721** הוא כביש אזורי בכרמל המחבר את מחלף עתלית במערב עם צומת דמון במזרח דרך פארק הכרמל. אורכו של הכביש כ-11 ק"מ.

הכביש נסלל בשנת 1939 על ידי קבוצת התיישבות של תנועת הנוער "הבחרות הסוציאליסטית ממגדיאל" שהגיעה לח'ירבת שלאלה. קבוצה זו הקימה לאחר מכן את קיבוץ בית אורן. בתקופת התיישבותם במקום סללו דרכים לכוון עתלית ולכוון הגבעה שנועדה להתיישבותם (תל זערור) שהפך לקיבוץ בית אורן.

חלק ניכר מהכביש עובר בתחום פארק הכרמל ובנחל אורן, ומאופיין בנופים מרשימים. הכביש מהווה דרך נופית. לאורכו של הכביש נמצאים האתרים הארכאולוגים מחצבות קדומים והאתר הארכאולוגי נחל אורן וחוות משמר הכרמל של רשות הטבע והגנים.

מכביש זה מסתעפות דרכי גישה ליערות הכרמל, קיבוץ בית אורן וגבעת וולפסון. כמו כן, עובר הכביש לצד כלא דמון.

קטע של כחצי ק"מ בכביש, בין צומת עתלית לצומת אורן, משותף עם כביש 4.

באסון הכרמל בשנת 2010, נלכד אוטובוס הסוהרים בכביש 721, בקטע שבין מחצבות קדומים לבין בית אורן. בספטמבר 2011 החלה בניית האנדרטה לזכר הנספים באסון הכרמל סמוך לכביש.

## מסלול הכביש

## קישורים חיצוניים

*צילום נסיעה בכביש 721 ממזרח למערב
[ימין|ממוזער|500px|מבט על המדרון הצפוני של [נחל אורן מעל כביש 721. האתר הפרהיסטורי משתרע ממערת אורן, במרכז תחתית התמונה, למדרון שמשתפל ממנה. משמאל צומת עתלית]]

קטגוריה:ישראל: כבישים
קטגוריה:הכרמל
קטגוריה:עספיא
קטגוריה:עתלית: תחבורה
קטגוריה:בית אורן
סטייק דיאנה

**סטייק דיאנה** או **אומצה נוסח דיאנה** הוא מאכל בשר בקר מהמטבח העילי. מאכל זה עשוי נתח בשר פילה המוגש ברוטב בו בושל. נהוג בסיום הכנת המאכל לשלהב את המאכל בברנדי (פלמבה) לעיני הסועדים.

המאכל קרוי על שם דיאנה אלת הציד מהמיתולוגיה הרומית.

הבשר מתובל בחמאה, שום ופלפל שחור, ומבושל ברוטב של חמאה, ציר בקר, בצלי אשקלון, שמנת ורוטב ווסטרשייר. בתום טיגון המאכל הוא מוגש לסועדים ברוטב הבישול, ולאחר שילהובו בברנדי.

## היסטוריה
מקורו של המאכל אינו ברור. היסטוריוני מזון סבורים כי מדובר באומצה ברוטב פלפל ששולהבה. אנציקלופדיית לארוס גסטרונומיק מכנה את המאכל גם "סטייק בנוסח ארטמיס". פטרישיה סטיבנס בספרה "Rare Bits: Unusual Origins of Popular Recipes" מציינת כי מאחר שדיאנה היא גם אלת הירח נהוג להגיש לצד האומצה גם פרוסות טוסט בצורת חצי סהר.

הגרסה הקדומה ביותר של "רוטב דיאנה" (רוטב חמאה ופלפל) המופיע בספרי בישול, היא מתכון של אוגוסט אסקופייה משנת 1907. מתכון זה מכיל רוטב פלפל שחור בתוספת שמנת, כמהין וחלבון ביצה קשה.

פיתוח זה של רוטב הפלפל הפך נפוץ בארצות הברית בשלהי שנות ה-50 ובראשית שנות ה-60, ורק בתקופה זו החלה המנה להקרא על שם הרוטב. 

ג'יין ניקרסון, במאמרה "סטייק הראוי לשמו" (הניו יורק טיימס, 25 בינואר 1953) טוענת כי המנה הומצאה באחת משלוש מסעדות בעיר ניו יורק: מלון דרייק, מלון שרי-נת'רלנד או מסעדת קולוני. מקומות אלה נודעו באומצות שלהם, וטענו להמצאת המאכל. גם ספרה של ג'וליה צ'יילד על הבישול הצרפתי, משנת 1968 מכיל מתכון לסטייק פלפל משולהב (אך לא קוראת לו בשם זה).

## קישורים חיצוניים
* ההיסטוריה של המאכל, באתר Foodtimeline.org

דיאנה
קטגוריה:פלמבה
סייברסקס

**מין מדומה** (בלעז: **Cybersex**, סייברסקס) היא פעילות מינית שבה מדומים יחסי-מין בין שני פרטנרים המשוחחים זה עם זה באמצעות האינטרנט (לרוב באמצעות תוכנות מסרים מיידיים וחדרי צ'אט), כשלפחות אחד מהצדדים מאונן, או משלב פנטזיה מינית. בניגוד לשיחות סקס טלפוניות הסייברסקס מתאפיין בכך שהוא מציע הרבה יותר אנונימיות.

סוג של זה פעילות מתקיים הן בהקשר של חוויה אינטימיות בין נאהבים מרוחקים והן בהקשר של שני זרים המבקשים להשיג פורקן. איכות המפגש בדרך כלל תלויה ביכולות המשתתפים המסוגלים במילותיהם לעורר תמונה מוחשית ודמיונית במוחם של המשתתפים.

## מאפיינים
סייברסקס מתקיים לרוב בחדרי צ'אט באינטרנט (כגון IRC) ובתוכנות מסרים מיידיים.

סוג זה של פעילות מינית הפך נפוץ בהדרגה החל משנות ה-90 הודות לעליה המסיבית בפופולריות של הנגישות לרשת האינטרנט ברחבי העולם. בעקבות כך הוקמו לאורך השנים חדרי צ'ט רבים אשר מתמקדים אך ורק בקירוב אנשים מכל רחבי העולם שרוצים לקיים סייברסקס.

סייברסקס שונה משיחה ארוטית בכך שהוא מציע הרבה יותר אנונימיות, המאפשרת למשתתפים להכיר אחד את השני בקלות רבה יותר. סייברסקס מתקיים לרוב בין בני זוג שהכירו רק באינטרנט. במקרים רבים, למשתתפים בסייברסקס יש ידע מועט הניתן לאימות (כולל מגדר) אחד על השני. עם זאת, מאחר שעבור רבים העניין העיקרי של הסייברסקס הוא הדמיה סבירה של פעילות מינית, ידע זה לא תמיד רצוי או הכרחי.

אף על פי שסייברסקס מבוסס במקור על שליחת מסרי טקסט, הפופולריות של מצלמות הרשת העלתה את מספר המשתתפים בסייברסקס אשר נוהגים להשתמש במצלמתם על מנת לחשוף את עצמם זה לזה ברשת בשידור חי.

## ראו גם
* שיחה ארוטית
* סקסטינג
* דיק פיק
* פורנוגרפיית דיפ-פייק
* אונס וירטואלי

## קישורים חיצוניים
* 
* 
## הערות שוליים

קטגוריה:תרבות אינטרנט
קטגוריה:אקטים מיניים
לורד פרוטקטור

שמאל|ממוזער|250px|אוליבר קרומוול, הלורד פרוטקטור של חבר העמים של אנגליה, סקוטלנד ואירלנד
**לורד פרוטקטור** (באנגלית: **Lord Protector**) היה תוארו של העוצר בממלכת אנגליה, מיום ביטול המלוכה נעשה בפועל שימוש בתואר על ידי שליט הרפובליקה.

במקרה שהמלך הוא קטין היה נהוג למנות עוצר שהחזיק בתואר הלורד פרוטקטור של הממלכה. בהיסטוריה האנגלית היו חמישה עוצרים שנשאו בתואר הלורד פרוטקטור: ג'ון מלנקסטר, דוכס בדפורד, המפרי, דוכס גלוסטר וריצ'רד, דוכס יורק כיהנו במשרה בזמן שלטונו של הנרי השישי. ריצ'רד, דוכס גלוסטר שימש במשרה בזמן שלטונו של אחיינו אדוארד החמישי, אותו הדיח מהשלטון לאחר מספר חודשים והמליך את עצמו. אדוארד סימור, דוכס סומרסט שימש במשרה בזמן שלטונו של אדוארד השישי, לאחר הדחתו, יורשו ג'ון דאדלי, דוכס נורת'מברלנד נשא בתואר הלורד נשיא המועצה. 

עם סיום מלחמת האזרחים האנגלית בתבוסת המלוכנים, הוצאתו להורג של צ'ארלס הראשון וביטול המלוכה ב-1649, אנגליה נשלטה על ידי הפרלמנט האנגלי עד 1653. בשנה זאת אוליבר קרומוול פיזר את הפרלמנט והכריז על עצמו כשליט הרפובליקה ונשא בתואר "הלורד פרוטקטור" של חבר העמים של אנגליה, סקוטלנד ואירלנד. באופן מעשי סמכויותיו היו כשל מלך ואף טקס מינויו למשרה היה זהה כמעט לטקס ההכתרה של מלכי אנגליה. עם מותו ב-1658 ירש אותו בנו ריצ'רד במשרה, אולם הוא חסר את יכולותיו הפוליטיות והצבאיות של אביו והיה חסר בסיס כוח משלו. שלטונו התמוטט לאחר מספר חודשים, וב-1659 הכריז שהוא מוותר על משרתו. כעבור שנה המלוכה הוחזרה וצ'ארלס השני עלה לשלטון. לאחר הרסטורציה הפרלמנט פסק שצ'ארלס השני היה מלך מזמן הוצאתו להורג של אביו ב-1649. במקרה היחיד בו היה צורך בעוצר מאז, בזמן שלטונו של ג'ורג' השלישי, ג'ורג', נסיך ויילס נשא בתואר הנסיך-העוצר.

קטגוריה:אנגליה: היסטוריה
קטגוריה:משרות פוליטיות
קטגוריה:תארים
צ'ארלי דיי

** צ'ארלס פקהאם "צ'ארלי" דיי** (אנגלית: **Charles Peckham "Charlie" Day**; נולד ב-9 בפברואר 1976) הוא שחקן, קומיקאי, במאי קולנוע, תסריטאי ומפיק אמריקאי. מוכר בזכות הופעותיו בקומדיות "הולכים רחוק", "איך להיפטר מהבוס" וההמשך "איך להיפטר מהבוס 2" והחל משנת 2005 מככב דיי בקומדיית המצבים "פילדלפיה זורחת" ברשת FX.

## ביוגרפיה
דיי נולד בניו יורק, ארצות הברית, בנם של למרי, מורה לפסנתר ושל פרופ'  תומאס צ'ארלס דיי, פרופסור להיסטוריית מוזיקה. למד ב"מכללת מארימאק" שבמסצ'וסטס.

## קריירת משחק
התגלה בפעם הראשונה כשחקן אורח בסדרת הדרמה "משמרת שלישית" בתפקיד מיקי בוסקורלי אחיו של הדמות הראשית, שוטר משטרת ניו יורק מוריס בוסקורלי.

דיי פרץ לתודעה בשנת 2005 בתפקיד צ'ארלי קלי העובד בפאב האירי הכושל בקומדיית המצבים "פילדלפיה זורחת".
דיי הפיק את הסדרה ואף היה שותף לכתיבת למעלה מ-30 פרקים.

ב-2010 פרץ לזירה הקולנועית בסרט הקומדיה "הולכים רחוק" בתור דן חברו הטוב ושותפו לדירה של גארט (ג'סטין לונג).
ב-2011 שיחק דיי בתפקיד ראשי בקומדיה "איך להיפטר מהבוס" בתור דייל ארבוס העוזר של רופאת השיניים ד"ר ג'וליה האריס (ג'ניפר אניסטון). בשנת 2017 שיחק בקומדיה "מורים בהפרעה" לצידו של אייס קיוב.

בשנת 2018 עלתה קומדיית המצבים "הילדים המגניבים" ברשת FOX, בה דיי שימש כיוצר-שותף, מפיק בפועל ותסריטאי ראשי ואף שיחק בפרק אחד. בספטמבר אותה שנה החל לביים ולכתוב את סרטו הראשון "גן עדן של טעויות" בו גם ייקח חלק במשחק לצדם של קן ג'ונג, ג'ייסון סודייקיס ואחרים. הסרט יצא לאקרנים ב-12 במאי 2023.   

בשנת 2020 היה שותף להפקת וכתיבת הסדרה "Mythic Quest" ברשת אפל TV פלוס.  

בשנת 2023 דיבב את לואיג'י בסרט ההנפשה הממוחשבת "האחים סופר מריו - הסרט", המבוסס על זיכיון המשחקים "מריו" של חברת נינטנדו.

## חיים אישיים
דיי נשוי משנת 2006 לשחקנית מרי אליזבת אליס המגלמת את "המלצרית", מושא האובססיביות של צ'ארלי (דיי), בסדרה פילדלפיה זורחת.

## פילמוגרפיה

### סרטים

### טלוויזיה

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1976